rejauldu/bengali-wikipedia huggingface dataset:
মোজাম্মিল হক আসামের মাধ্যম আন্দোলনের প্রথম শহীদ ছিলেন। সদৌ আসাম ছাত্র সংস্থার নেতৃত্বে একটি আন্দোলনের সময় ১৯৭২ সালে ১২ বছর বয়সে তিনি শাহাদাত বরণ করেন।  অসম সাহিত্য সভা তার সম্মানে একটি পুরস্কার প্রতিষ্ঠা করেছে, যা প্রতি বছর ভাষার ক্ষেত্রে প্রদান করা হয়।  সমস্ত আসাম গোরিয়া যুব পরিষদও তার সম্মানে একটি পুরস্কার প্রদান করছে এবং ২০১৯ সালে এটি আসামের একটি স্বনামধন্য সংবাদ চ্যানেলের প্রধান সম্পাদক নিতুমনি সাইকিয়াকে পুরস্কৃত করা হয়েছিল।  তার নামে কটন বিশ্ববিদ্যালয়ে একটি ছাত্রাবাস রয়েছে এবং আসামে তার নামে একটি সরকারি প্রাথমিক বিদ্যালয় রয়েছে যা ১৯৭৫ সালে প্রতিষ্ঠিত হয়েছিল।   আরো দেখুন   অসমীয়া ভাষার অন্ধকার যুগ   তথ্যসূত্র    উদ্ধৃতি   বিষয়শ্রেণী:মাধ্যম আন্দোলন বিষয়শ্রেণী:১৯৭২-এ মৃত্যু বিষয়শ্রেণী:আসামের ব্যক্তি
আমজাদ খান (জন্ম ২৫ ফেব্রুয়ারি ১৯৮৯) একজন ক্রিকেটার যিনি সংযুক্ত আরব আমিরাত জাতীয় ক্রিকেট দলের পক্ষে হয়ে খেলেছেন।  ২২ নভেম্বর, ২০১৫ সালে ওমানের বিপক্ষে সংযুক্ত আরব আমিরাতের পক্ষে হয়ে টি-টোয়েন্টি আন্তর্জাতিক (টি২০আই) ক্রিকেটে অভিষেক ঘটে। নভেম্বর, ২০২১ সালে ২০২১ লঙ্কা প্রিমিয়ার লিগের খেলোয়াড়দের খসডার পরে ক্যান্ডি ওয়ারিয়র্সের পক্ষে হয়ে খেলার জন্য নির্বাচিত করা হয়েছিল।    তথ্যসূত্র    বহিঃসংযোগ      বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার বিষয়শ্রেণী:আমিরাতি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম
উইকিপিডিয়ার লক্ষ্য হলো একটি বিশ্বকোষীয় তথ্যভাণ্ডার তৈরি করা, যা নিরপেক্ষ দৃষ্টিভঙ্গি অনুসরণ করে ও বিশ্বস্ত নির্ভরযোগ্য সূত্র থেকে প্রকাশিত উদ্ধৃতির মাধ্যমে যাচাইযোগ্যতার মান বজায় রাখে।  সব অবদানকারীর দায়িত্ব হলো, উইকিপিডিয়ায় প্রকাশিত কোনো তথ্য যেন মানহানিকর না হয় তা নিশ্চিত করা।  উইকিপিডিয়ার নীতিমালা অনুসারে, কোনো মানহানিকর তথ্য শনাক্ত হলে তা অবিলম্বে মুছে ফেলতে হবে। সেইসঙ্গে, ঐ তথ্যসম্বলিত পাতার সংশ্লিষ্ট সংস্করণও পাতার ইতিহাস থেকে অপসারণ করা উচিত। মানহানিকর তথ্য (যা "defamation" নামেও পরিচিত) এমন ধরনের, যা কোনো ব্যক্তি বা প্রতিষ্ঠানের সুনাম ক্ষুন্ন করতে পারে এবং এর ফলে উইকিপিডিয়া আইনি জটিলতার সম্মুখীন হতে পারে।  মানহানিকর তথ্যের ভুক্তভোগীদের জন্য যোগাযোগ নির্দেশনা আপনি যদি মনে করেন উইকিপিডিয়াতে আপনার সম্পর্কে মানহানিকর কিছু লেখা হয়েছে, তবে অনুগ্রহ করে:  info-bn@wikipedia.org ঠিকানায় ইমেইল পাঠান এবং সংশ্লিষ্ট নিবন্ধ ও পরিস্থিতির বিস্তারিত বর্ণনা দিন।   আরও দেখুন    নীতিমালা   উইকিপিডিয়া: জীবিত ব্যক্তিদের জীবনী  উইকিপিডিয়া:কোন আইনি হুমকি নেই  উইকিপিডিয়া:ব্যক্তিগত আক্রমণ নয়   অন্যান্য সম্পর্কিত পাতা   উইকিপিডিয়া:আমাদের সাথে যোগাযোগ  উইকিপিডিয়া:আইনগত দাবিত্যাগ  উইকিপিডিয়া:নিজের সম্পর্কে একটি নিবন্ধ অগত্যা ভালো জিনিস নয়  সূত্র   __NOTOC__ __NOEDITSECTION__  বিষয়শ্রেণী:উইকিপিডিয়া আইনি নীতিমালা
রেহাত (পাঞ্জাবী: ਰਹਿਤ; ভিন্ন উচ্চারণ: রেহিত, রাহিত, বা রাহাত) এমন নিয়ম ও ঐতিহ্যকে বোঝায় যা অনন্য শিখ জীবনধারাকে নিয়ন্ত্রণ করে এবং সঠিক প্রগাঢ় শিখ নিষ্ঠা ও বিকল্প নিষ্ঠা নির্ধারণ করে। শিখ রেহাত মর্যাদা (; শিখ রেহত মর্যাদা বা খালসা রেহাত মর্যাদা নামেও প্রতিবর্ণিত হয়) হলো শিখধর্মের জন্য নির্ধারিত আচরণবিধি এবং সম্মিলনী। রেহাত মর্যাদার চূড়ান্ত সংস্করণটি ১৯৪৫ সালে অমৃতসরের শিরোমণি গুরুদ্বারা প্রবন্ধক কমিটি কর্তৃক বিতর্কিতভাবে অনুমোদিত হয়। রেহাত মর্যাদা তৈরি করা হয়েছিল শিখদের (এবং যারা শিখ ধর্ম গ্রহণ করতে ইচ্ছুক) শিখ গুরুদ্বারের কার্যক্রমSingh, Teja. [1932] 1994. "Introduction: Report of S.G.P.C.'s Code of Conduct and Conventions Sub-Committee." In Sikh Reht Maryada. Amritsar. Shiromani Gurdwara Parbandhak Committee. Retrieved 10 July 2020. সহ দৈনন্দিন জীবনের ব্যবহারিক এবং কার্যকরী দিক এবং সম্প্রদায়ের মধ্যে সংহতি গড়ে তোলার জন্য ধর্মীয় অনুশীলনের বিষয়ে নির্দেশনা প্রদান করার জন্য।Singh, Kulraj. 31 August 1994. "Preface to the English Version of Reht Maryada." In Sikh Reht Maryada. Amritsar. Shiromani Gurdwara Parbandhak Committee. Retrieved 10 July 2020. রেহিতনামা (অর্থাৎ "আচারের পত্রাবলী; বহুবচন: রেহিতনামে) একটি পাঞ্জাবি শব্দ যা শিখধর্মীয় সাহিত্যের একটি ধারাকে বোঝায় যাতে একজন শিখের জন্য একটি অনুমোদিত জীবনধারা নির্দিষ্ট করার বিষয়াবলীকে ব্যাখ্যা করে।   ব্যুতপত্তি  রেহাত শব্দটি এসেছে পাঞ্জাবি শব্দ রাহিনা (বেঁচে থাকা, থাকা) থেকে এবং এর অর্থ "জীবনযাপনের পদ্ধতি"। 'মর্যাদা' একটি সংস্কৃত যৌগিক শব্দ থেকে উদ্ভূত; যা মর্যা (সীমা, সীমানা, চিহ্ন) এবং আদা (নিজেকে দেওয়া, গ্রহণ করা, গ্রহণ করা), যার অর্থ নৈতিকতা এবং অধিকার, নিয়ম বা প্রথার সীমা বা সীমা।   আরও দেখুন   শিখধর্মে নিষেধাজ্ঞা;  গাঁজা ও শিখধর্ম;  শিখধর্মে খাদ্যাভ্যাস।   তথ্যসূত্র    Piara Singh Padam. Rehatname. Patiala, 1974.   W.H. Mcleod. Sikhs of the Khalsa : History of Khalsa Rehat. Oxford Press 2003.  Sikh Rehat Maryada: A Guide to the Sikh Way of Life. Published by the SGPC and re-printed by many Sikh missionary groups.   বহিঃসংযোগ   Damdami Taksal Rehat Maryada  Rehat Maryada at SGPC.net  Bhai Nand Lal's Tankahnama  বিষয়শ্রেণী:আচরণবিধি বিষয়শ্রেণী:শিখ অনুশীলন
পি জয়াদেবী (মৃত্যু ৪ঠা অক্টোবর ২০২৩) ছিলেন একজন ভারতীয় চলচ্চিত্র পরিচালক, প্রযোজক, চিত্রনাট্যকার এবং অভিনেত্রী, যিনি তামিল চলচ্চিত্রে কাজ করেছিলেন। তামিল চলচ্চিত্র শিল্পের প্রথম মহিলা পরিচালকদের একজন হিসেবে বিবেচিত, জয়াদেবী মূলত ১৯৮০ এবং ১৯৯০ এর দশকে সক্রিয় ছিলেন।   কর্মজীবন  একজন থিয়েটার শিল্পী হিসেবে কর্মজীবন শুরু করার পর,  জয়াদেবী ২০ বছর বয়সে চলচ্চিত্রে অভিনয় শুরু করেন। তিনি প্রাথমিকভাবে পরিচালক হওয়ার উচ্চাকাঙ্ক্ষা পোষণ করেছিলেন। তিনি ৪০টিরও বেশি ছবিতে অভিনেত্রী হিসেবে অভিনয় করেছেন। এরপর তিনি প্রযোজক ও পরিচালক হিসেবে কাজ শুরু করেন এবং তাঁর উদ্যোগের মাধ্যমে পি সি শ্রীরাম এবং ভেলু প্রভাকরণের মতো প্রযুক্তিবিদদের সঙ্গে তাঁর পরিচয় হয়।  জয়াদেবী প্রথমে নলাম নলামরিয়া আভাল (১৯৮৪) ছবিতে পরিচালক হিসেবে কাজ করেন এবং পরবর্তীতে ১৯৮০ ও ১৯৯০ এর দশক জুড়ে আরও ছবি নির্মাণ করেন।  ২০০০ সালে, তিনি পেরিয়ারের শিক্ষা এবং তাঁর কাদাভুল বইয়েরর ওপর ভিত্তি করে রচিত পুরাচিক্কারণ ছবিতে লেখক হিসেবে কাজ করেন। ছবিটির বিতর্কিত বিষয়বস্তু মুক্তির আগেই প্রচারের সূত্রপাত করে, এবং সংলাপগুলিতে জয়াদেবীর কাজ প্রশংসিত হয়। তিনি ২০০১ সালে পাওয়ার অফ উইমেন (২০০৫) নির্মাণ শুরু করেন কিন্তু প্রযোজনা সমস্যার কারণে ছবিটির মুক্তি বিলম্বিত হয়। এই ছবিতে হরিহরণ এবং খুশবু মুখ্য ভূমিকায় অভিনয় করেছিলেন, অল-ইণ্ডিয়ান-সাইট-এর একজন সমালোচক ছবিটিকে "গড়মানের নিচে" বলে চিহ্নিত করেছেন, উল্লেখ করেছেন যে "জয়াদেবীর গল্পটি প্রাথমিকভাবে শক্তিশালী", কিন্তু "শেষ কয়েকটি দৃশ্য ক্ষমার অযোগ্যভাবে ধীর এবং নীতিমূলক" এবং "চিত্রনাট্যটি ঢেউ খেলান পথে সর্পিল গতিতে ঘুরে বেড়ায়"।  ২০১০ সালে, জয়াদেবী আনন্দ লীলায়ে -এর কাজ শুরু করেন, যা ভুয়া দেবতা এবং তাদের নারী ভক্তদের নিয়ে নির্মিত। মূল ভূমিকা পালনের জন্য তিনি খুশবু এবং সুহাসিনীর সাথে যোগাযোগ করেছিলেন, কিন্তু প্রকল্পটি প্রযোজনায় রূপান্তরিত হয়নি। তিনি ২০১৮ সালে একটি চলচ্চিত্র পরিচালনার ইচ্ছা প্রকাশ করেছিলেন।   ব্যক্তিগত জীবন এবং মৃত্যু  জয়াদেবী চলচ্চিত্র পরিচালক ভেলু প্রভাকরণের সাথে বিবাহ বন্ধনে আবদ্ধ ছিলেন। তিনি ২০২৩ সালের ৪ঠা অক্টোবর মারা যান।விலாங்குமீன் படத்தை இயக்கிய நடிகை ஜெயதேவி காலமானார்     আংশিক চলচ্চিত্র তালিকা  +বছরচলচ্চিত্রকৃতিত্বমন্তব্যতথ্যসূত্রলেখকনির্দেশকঅভিনয়প্রযোজক১৯৭৬ইদায়া মালার১৯৭৭সাঁইথাম্মা সাঁইথাদু১৯৭৮আনন্দ বৈরবী১৯৭৮ওয়াজা নিনাইথাল ওয়াজহালাম১৯৮০মাত্রাভাই নেরিল১৯৮২আনু১৯৮১ভা ইন্দা পাক্কম১৯৮২নন্দ্রি মিন্দুম ভারুগা১৯৮৩ওরু পুল্লাঙ্গুঝাল অদুপুথুগিরাথু১৯৮৪নালাম নালামরিয়া আভাল১৯৮৫ভিলাঙ্গু মীন১৯৮৭ভিলাঙ্গু১৯৮৭পাসম ওরু ভেশাম১৯৮৯সারিয়ানা জোড়ি১৯৯৭কাদাভুল২০০০পুরাচিক্কারণ২০০৫পাওয়ার অফ উইমেন২০০৭শিবাজী   তথ্যসূত্র    বহিঃসংযোগ      বিষয়শ্রেণী:২০শ শতাব্দীর ভারতীয় নারী বিষয়শ্রেণী:তামিলনাড়ুর নারী শিল্পী বিষয়শ্রেণী:চেন্নাইয়ের চিত্রনাট্যকার বিষয়শ্রেণী:ভারতীয় নারী চিত্রনাট্যকার বিষয়শ্রেণী:তামিল চিত্রনাট্যকার বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:চেন্নাইয়ের চলচ্চিত্র পরিচালক বিষয়শ্রেণী:২০শ শতাব্দীর ভারতীয় চিত্রনাট্যকার বিষয়শ্রেণী:২০২৩-এ মৃত্যু বিষয়শ্রেণী:জন্মের বছর অনুপস্থিত বিষয়শ্রেণী:২০শ শতাব্দীতে জন্ম বিষয়শ্রেণী:অপর্যালোচিত অনুবাদসহ পাতা
বিজয় কুমার নায়ক (৪ আগস্ট ১৯৫১ – ২৬ ফেব্রুয়ারি ২০২০) ভারতের ওড়িশার একজন আইনজীবী ও রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি ওড়িশা বিধানসভার একজন বিধায়ক ছিলেন।  জীবনী বিজয় কুমার নায়ক ১৯৫১ সালের ৪ আগস্ট জন্মগ্রহণ করেন। ১৯৯৫ সালে তিনি এরসামা থেকে ওড়িশা বিধানসভার বিধায়ক হিসেবে নির্বাচিত হন।  বিজয় কুমার নায়ক ২০২০ সালের ২৬ ফেব্রুয়ারি ৬৮ বছর বয়সে প্রয়াত হন।  তথ্যসূত্র  বিষয়শ্রেণী:১৯৫১-এ জন্ম বিষয়শ্রেণী:২০২০-এ মৃত্যু বিষয়শ্রেণী:ভারতীয় আইনজীবী বিষয়শ্রেণী:ওড়িশার ভারতীয় জাতীয় কংগ্রেসের রাজনীতিবিদ বিষয়শ্রেণী:জগৎসিংহপুর জেলার ব্যক্তি বিষয়শ্রেণী:ওড়িশা বিধানসভার সদস্য ১৯৯৫-২০০০
রোহিনী গোডবলে ছিলেন একজন ভারতীয় পদার্থ বিজ্ঞানী এবং শিক্ষাবিদ। তিনি ব্যাঙ্গালোরস্থিত ভারতীয় বিজ্ঞান প্রতিষ্ঠানর উচ্চ শক্তির পদার্থ বিজ্ঞান বিভাগে অধ্যাপনা করতেন।  তিনি বিগত তিন দশকে কণিকা প্রপঞ্চবিজ্ঞানের কয়েকটি দিকে উল্লেখনীয় কাজ করেছেন। তিনি ভারতের তিনটি বিজ্ঞান একাডেমীর সভ্য। তার সাথে তিনি "Science Academy of the Developing World (TWAS)"রও সভ্য৷  বিদ্যায়তনিক দিকে উল্লেখযোগ্য কাজ করা ছাড়াও তিনি নতুন প্রজন্মের মধ্যে বিজ্ঞান-শিক্ষার জনপ্রিয়তার জন্য কাজ করে এসেছেন। নারীসমাজকে বিজ্ঞানক্ষেত্রে অংশগ্রহণ করতে তিনি উদ্যোগ নিয়েছেন।   শিক্ষা এবং কর্মজীবন  পুণে বিশ্ববিদ্যালয়ের অধীনে স্যার পরশুরম্ভু মহাবিদ্যালয় থেকে বিজ্ঞানে স্নাতক ডিগ্রী অর্জন।   আইআইটি,বোম্বাই থেকে বিজ্ঞানে স্নাতকোত্তর ডিগ্রী অর্জন।   নিউ ইয়র্ক স্টেট বিশ্ববিদ্যালয়, ষ্টুনি ব্রুক থেকে তাত্ত্বিক কণিকা পদার্থ বিজ্ঞানে ১৯৭৯ সালে ডক্টরেট ডিগ্রী লাভ।    ১৯৭৯ সালে মুম্বাই টাটা মৌলিক গবেষণা প্রতিষ্ঠানে অনাবাসিক সভ্য হিসাবে যোগদান।   ১৯৮২-৮৫ পর্যন্ত মুম্বাই বিশ্ববিদ্যালয়র পদার্থ বিজ্ঞান বিভাগে প্রবক্তা এবং রিডার হিসাবে যোগদান।   ১৯৯৫ সালে তিনি ব্যাঙ্গালোরের আইআইএসসির তাত্ত্বিক অধ্যয়ন কেন্দ্রে যোগদান করেন এবং ১৯৯৮ সালে অধ্যাপকের পদ লাভ করেন। বর্তমান তিনি সেটি প্রতিষ্ঠানত উচ্চ শক্তি পদার্থ বিজ্ঞানত অধ্যাপনা করে আছে।http://rmgodbole.in/    তিনি ১৫০খনতকৈও অধিক গবেষণাপত্র লিখেছেন। http://rmgodbole.in/wp-content/uploads/2018/07/pub_may-2018.pdf  অবদান   রোহিনী গোডবলে International Detector Advisory Group (IDAG)তে সংযুক্ত হয়ে গুরুত্বপূর্ণ কাজ করেছেন।   এই গোটটি আইএলসি ডিটেক্টরের গবেষণা এবং উন্নয়নসমূহ পর্যবেক্ষণ করেন।   তিনি ভারতীয় বিজ্ঞান একাডেমীর বিজ্ঞানে নারী পরিযোজনা প্যানেলেরও আসন গ্রহণ করেছেন।  রামাস্বামীর সাথে যৌথভাবে তিনি লীলাবতীর ডটারস্ নামের আত্মজীবনীমূলক রচনা-সঙ্কলনটি সম্পাদনা করে প্রকাশ করেছেন।(২০০৮)    প্রকাশনসমূহ  Low-virtuality leptoproduction of open-charm as a probe of the gluon Sivers function (2018)  Transverse single-spin asymmetry in the low-virtuality leptoproduction of open charm as a probe of the gluon Sivers function (2017)  Proceedings, 2nd Asia-Europe-Pacific School of High-Energy Physics (AEPSHEP 2014) : Puri, India (2014)   গ্রন্থাবলী   Theory And Phenomenology Of Sparticles: An Account Of Four-dimensional N=1 Supersymmetry In High Energy Physics:   The Girl's Guide to a Life in Science:   LILAVATI'S DAUGHTERS- The Women Scientists of India (2008)  পুরস্কার-সম্মান বিজ্ঞান এবং প্রযুক্তিবিদ্যা পর্যন্ত অগ্রণী অবদানের জন্য ২০১৯ সালে ভারত সরকার থেকে পদ্মশ্রী সম্মান লাভ। . ভারতীয় জাতীয় বিজ্ঞান একাডেমীর থেকে সত্যেন্দ্রনাথ বসু পদক(২০০৯)  ভারতীয় জাতীয় বিজ্ঞান একাডেমীর সভ্য (২০০৭) Academy of Sciences of the Developing World, TWASর সভ্য(২০০৯) ২০১৫ সালের আগস্টে নিউ ইন্ডিয়ান এক্সপ্রেস গোষ্ঠীর থেকে দেবী পুরস্কার লাভ।   তথ্যসূত্র  বহিঃসংযোগ  Autobiographical article by Rohini Godbole in Lilavati's Daughters  বিষয়শ্রেণী:ভারতীয় বিজ্ঞানী বিষয়শ্রেণী:ভারতীয় নারী বিজ্ঞানী বিষয়শ্রেণী:ভারতীয় নারী পদার্থবিজ্ঞানী বিষয়শ্রেণী:ভারতীয় শিক্ষাবিদ বিষয়শ্রেণী:২০শ শতাব্দীর ভারতীয় পদার্থবিজ্ঞানী বিষয়শ্রেণী:১৯৫২-এ জন্ম বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:ভারতীয় কণা পদার্থবিদ বিষয়শ্রেণী:বিজ্ঞান ও প্রকৌশলে পদ্মশ্রী প্রাপক বিষয়শ্রেণী:বেঙ্গালুরুর বিজ্ঞানী বিষয়শ্রেণী:২০২৪-এ মৃত্যু
বিয়ারনে স্ট্রোভস্ট্রুপ () (জন্ম ৩০শে ডিসেম্বর, ১৯৫০, আরহাস, ডেনমার্ক) একজন ডেনীয় কম্পিউটার বিজ্ঞানী এবং টেক্সাস এ অ্যান্ড এম ইউনিভার্সিটি-এর কলেজ অফ ইঞ্জিনিয়ারিং এর কম্পিউটার বিজ্ঞান বিভাগের চেয়ার অধ্যাপক। তিনি সি++ নামের প্রোগ্রামিং ভাষাটি উদ্ভাবন করার জন্য সর্বাধিক পরিচিতি পেয়েছেন। ইংরেজিতে তার নামের উচ্চারণ মোটামুটিভাবে এরকম "B-yar-ne Strov-stroop"   স্ট্রোভস্ট্রুপ সি++ এর উদ্ভাবন ও উন্নয়নে তার অবদান সম্পর্কে বলেছেন, "সি++ উদ্ভাবন করেছি, এর প্রথমদিককার সংজ্ঞাগুলি লিখেছি, এবং এটা সর্বপ্রথম বাস্তবায়ন করেছি... সি++ এর জন্য নির্মাণ শর্তাবলী নির্ধারণ করেছি, এর প্রধান সব সুবিধাগুলি যুক্ত করেছি এবং সি++ স্ট্যান্ডার্ড কমিটিতে বিস্তারিত প্রস্তাবনাগুলির সম্পাদনার কাজ করেছি।" স্ট্রোভস্ট্রুপ সি++ ভাষাটির উপর যে বইটি লিখেছেন, অনেকে সেটাকে এই বিষয়ের আদর্শ গ্রন্থ বলে বিবেচনা করে থাকেন। বর্তমানে তার The C++ Programming Language বইটির তৃতীয় সংস্করণ চালু আছে। সি++ স্ট্যান্ডার্ড কমিটি কর্তৃক সম্পন্ন সি++ ভাষাটির সংস্কারসমূহের সাথে সামঞ্জস্য রেখে বইটা দুবার পরিমার্জন করা হয়েছে।  স্ট্রোভস্ট্রুপ গণিত এবং কম্পিউটার বিজ্ঞানে ১৯৭৫ সালে ডেনমার্কের আরহাস বিশ্ববিদ্যালয় থেকে ক্যান্ড. সায়েন্ট. ডিগ্রী (মাস্টার্স ডিগ্রীর ডেনীয় নাম) অর্জন করেন। তিনি ১৯৭৯ সালে ইংল্যান্ডের কেমব্রিজ বিশ্ববিদ্যালয় থেকে কম্পিউটার বিজ্ঞানে পিএইচডি ডিগ্রী অর্জন করেন। আগে তিনি এটিঅ্যান্ডটি গবেষণাগারের বৃহৎ মাত্রার প্রোগ্রামিং গবেষণা বিভাগের প্রধান হিসাবে এর সৃষ্টিলগ্ন থেকে ২০০২ সাল পর্যন্ত কর্মরত ছিলেন। বর্তমানে তিনি টেক্সাস এ অ্যান্ড এম বিশ্ববিদ্যালয়ের একজন অধ্যাপক এবং কম্পিউটার বিজ্ঞানের কলেজ অফ ইঞ্জিনিয়ারিং-এর চেয়ারে আসীন আছেন।   ২০০৪ - আই ই ই ই কম্পিউটার সোসাইটি ২০০৪ কম্পিউটার উদ্যোক্তা পুরস্কার   প্রকাশিত গ্রন্থাবলি   The C++ Programming Language by Bjarne Stroustrup - Addison-Wesley Pub Co; 3rd edition (February 15, 2000);   The Design and Evolution of C++ by Bjarne Stroustrup - Addison-Wesley Pub Co; 1st edition (March 29, 1994);   The Annotated C++ Reference Manual by Margaret A. Ellis & Bjarne Stroustrup - Addison-Wesley Pub Co; (January 1, 1990);   বহিঃসংযোগ	   বিয়ারনে স্ট্রোভস্ট্রুপের মুখ্যপাতা	   বিয়ারনে স্ট্রোভস্ট্রুপের সাথে সাক্ষাত করুন (ভিডিও) 	   বিয়ারনে স্ট্রোভস্ট্রুপের সাথে সাক্ষাতসমূহের তালিকা	   আই ই ই ই'র কম্পিউটার সাময়িকীর সাথে একটি নকল সাক্ষাতকারের প্রতিলিপি   আসল স্ট্রোভস্ট্রুপ-সাক্ষাতকার (আই ই ই ই'র কম্পিউটার সাময়িকী জুন ১৯৯৮)  বিষয়শ্রেণী:ডেনীয় কম্পিউটার বিজ্ঞানী বিষয়শ্রেণী:১৯৫০-এ জন্ম বিষয়শ্রেণী:টেক্সাস এ অ্যান্ড এম ইউনিভার্সিটির শিক্ষক বিষয়শ্রেণী:গ্রেস মারে হপার অ্যাওয়ার্ড বিজয়ী বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য  বিষয়শ্রেণী:সি++ বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:জীবিত ব্যক্তি
আফটার ডার্ক (১৯৭৬-২০১৮) ছিল একটি সুইডিশ ড্র্যাগ অভিনয় উপস্থাপনা। ড্র্যাগ উপস্থাপনা হল এমন এক অভিনয় উপস্থাপনা যেখানে পুরুষেরা নারীদের মতো পোষাক পরে নারীদের আচার-আচরন, গলার স্বর ইত্যাদি নকল করে অভিনয় করেন ও দর্শকদের মনোরঞ্জন করেন। সুপরিচিত বিনোদন তারকা ক্রিস্টার লিন্ডার এই ড্র্যাগ উপস্থাপনার সাথে যুক্ত ছিলেন। এই ড্র্যাগ উপস্থাপনায় অভিনয় করার সমত ক্রিস্টার মাঝেমধ্যেই তার অভিনীত চরিত্র থেকে বেরিয়ে এসে নিজের কণ্ঠে গান গাইতে শুরু করতেন। থাম্ব|২০১৫ সালে লিন্ডার, প্রয়াত সহ-প্রতিষ্ঠাতা জনসনের একটি প্রতিকৃতি (নীচের) -এর পাশে   ইতিহাস  ১৯৭৬ সালের জানুয়ারিতে স্টকহোমের আলেকজান্দ্রার একটি ক্লাবে ওয়াইল্ড সাইড স্টোরি  নামক একটি পরিবেশনায় বিনোদনকারী লিন্ডার ও রজার ইয়নসনের যুগ্ম অভিনয়ের পরই আফটার ডার্ক ক্লাব নামের একটি বিশেষ নাইটক্লাবের জন্য এই দলটি গঠিত হয়। পরে, সুপরিচিত অভিনেতা লার্স লাসে ফ্লিঙ্কম্যান  দলে যোগ দেওয়ার পর এই দলটি দ্রুত জনপ্রিয়তা লাভ করে। আলেকজান্দ্রার মানুষের মধ্যে শীঘ্রই এই নাটকটি প্রাথমিক সাফল্য  ও পরিচিতি পেতে শুরু করে।Westerling, Kalle: La Dolce Vita, Normal Förlag, Stockholm 2006 কালক্রমে আফটার ডার্ক সুইডিশ এলজিবিটি সংস্কৃতির গুরুত্বপূর্ণ অংশে পরিণত হয়। তবে ১৯৮১ সালে জনসন দল ছেড়ে অন্য দলের সাথে যোগ দেন এবং ১৯৮৪ সালে তিনি মারা যান। তবে লিন্ডার ও ফ্লিঙ্কম্যান এই ড্র্যাগ নাটকের উপস্থাপনা চালিয়ে যান এবং বার্সেলোনা, মাদ্রিদ এবং সান ফ্রান্সিসকোতে ইত্যাদি স্থানে এই নাটক আন্তর্জাতিক সাফল্য অর্জন করেছিল।   ২০০৯ সালের মধ্যে ফ্লিঙ্কম্যান  অভিনয় থেকে অবসর নেন (তিনি ২০১৬ সালে মারা যান)। সেসময় নাটকের আসন্ন সুইডেন  সুফরের জন্য তার পরিবর্ত বিনোদন শিল্পী লার্স-আকে উইলহেলমসন, (যিনি বাবসান নামেও পরিচিত) -কে নির্বাচিত করা হয়। এই দলের একটি পরিবেশনা ২০১১ সালের নববর্ষে টিভি৪-এ সম্প্রচারিত হয়।  ১৯৭৬ সাল থেকে নৃত্যশিল্পী নীলস-আলবার্ট এরিকসন  এই ড্র্যাগ নাটকে পুরুষ চরিত্রে অভিনয় করেন।  ২০১৬ সালের শেষ দিকে, নিজের জীবনী প্রকাশের পর অভিনেতা লিন্ডার তার শেষ একক বড় উপস্থাপনটি মঞ্চস্থ করেন। তিনি ২০১৭ সালে ঘোষণা করেন যে ‘আফটার ডার্ক’ বন্ধ হয়ে যাবে। Christer Lindarw and Christina Kellberg in This Is My Life    ইউরোভিশন গানের প্রতিযোগিতায়  ২০০৪ সালে আফটার ডার্ক  সুইডেনের ইউরোভিশন প্রস্তুতি প্রতিযোগিতা মেলোডিফেস্টিভালেনে অংশ নেয়। তারা তাদের সুপরিচিত লা ডোলচে ভিটা গানটি প্রতিযোগীতায় পরিবেশন করে, যা দেশীয়ভাবে তৃতীয় স্থান পায়। গানটি যদিও ইউরোভিশন প্রতিযোগীতার জন্য মনোনীত হয় না; তবে গানটি সুইডেনের রেডিওতে জনপ্রিয় হয় এবং এমনকি শহরের বিভিন্ন স্থানে এই গানটি বাজানো হতো।  সেই বছর আফটার ডার্ক নাটকের দল স্টকহোমের প্রধান বিনোদন পার্কে তাদের একটি নতুন অনুষ্ঠান মঞ্চস্থ করে।  ২০০৭ সালে, তাদের অন্যতম সদস্য ফ্লিঙ্কম্যানের অনুপস্থিতিতেই তারা পুনরায় মেলোডিফেস্টিভালেনে অংশ নেয়। তাদের উপস্থাপিত গানে হালকা হাস্যরসাত্মক ছলেহস্তমৈথুনের সাথে সম্পর্কিত শব্দ শ্লেষাত্মকভাবে ব্যবহার করা হয়েছিল।   পরে ২০১৬ সালে তারা আবার প্রতিযোগিতায় ফিরে আসে এবং তৃতীয় সেমিফাইনালে সপ্তম স্থান লাভ করে।   তথ্যসূত্র   বিষয়শ্রেণী:১৯৭৬-এ প্রতিষ্ঠিত সঙ্গীত দল বিষয়শ্রেণী:সুইডেনের ব্যান্ড
পোস্টগ্রেসকিউএল (ইংরেজি: PostgreSQL কিংবা সংক্ষেপে Postgres, IPA: / ˈpoʊstɡrɛs ːkjuː ˈɛl /, বাংলায় উচ্চারণ: পোস্ট · গ্রেস · কিউ · এল),  যা পোস্টগ্রেস নামেও পরিচিত, একটি বিনামূল্য এবং উন্মুক্ত উৎসের সাম্পর্কিক উপাত্তভান্ডার ব্যবস্থাপনা সিস্টেম (relational database management system) যার সম্প্রসারণক্ষমতা এবং এসকিউএল এর সাথে সামঞ্জস্যপূর্ণতা বিশেষ বৈশিষ্ট্য।  প্রতি লেনদেনের এককত্ব (Atomicity), ধারাবাহিকতা, বিচ্ছিন্নতা, স্থায়িত্বের (ACID) বৈশিষ্ট্য, স্বয়ংক্রিয় হালনাগাদসক্ষম উপাত্ত প্রদর্শন, বস্তুগত প্রদর্শন (Materialized view), ট্রিগার, বহিরাগত চাবি (Foreign key), সঞ্চিত কার্যপ্রণালী (Stored procedure) পোস্টগ্রেসকিউএল-এর মূল বৈশিষ্ট্য। এটি একযোগে বিপুল সংখ্যক ব্যবহারকারীর একক মেশিন হতে উপাত্তের গুদামঘরে (Data warehouse), কিংবা ওয়েব সার্ভিসে তৈরি বিপুল কর্মভার সামাল দেয়ার জন্য তৈরি। এটি ম্যাক ওএস-এর ডিফল্ট সার্ভার, এবং লিনাক্স, ফ্রিবিএসডি, ওপেন বিএসডি ও উইন্ডোজেও উপলভ্য।   ইতিহাস  শুরুতে এর নাম ছিলো পোস্টগ্রেস (POSTGRES), যা ক্যালিফোর্নিয়া বিশ্ববিদ্যালয়, বার্কলি বিকশিত হওয়া ইনগ্রেস (Ingres) তথ্যভান্ডার ব্যবস্থাপনা সিস্টেমের উত্তরসুরি। ১৯৯৬ সালে এসকিউএল এর সাথে সামঞ্জস্যপূর্ণতা নজরে আনতে এটিকে পোস্টগ্রেসকিউএল নামকরণ করা হয়। ২০০৭ সালে বিকাশকারী দল পোস্টগ্রেসকিউএল মূল নাম এবং পোস্টগ্রেস বিকল্প নাম হিসাবে রাখার সিদ্ধান্ত নেয়।   সমর্থিত প্লাটফর্ম  পোস্টগ্রেসকিউএল এই অপারেটিং সিস্টেমগুলোতে উপলভ্য: লিনাক্স (সমস্ত সাম্প্রতিক ডিস্ট্রিবিউশন), ম্যাক ওএস (ওএস এক্স)-এ  ১০.৬ এবং নতুনতর সংস্করণগুলোর জন্য ৬৪-বিট সংস্থাপক (Installer) উপলব্ধ, উইন্ডোজ (৬৪ বিট সংস্করণের জন্য সংস্থাপক উপলব্ধ; উইন্ডোজের সাম্প্রতিক সংস্করণগুলো হতে উইন্ডোজ ২০১২ আর২ (Windows 2012 R2) পর্যন্ত সংস্করণগুলোতে পরীক্ষিত) এবং পোস্টগ্রেসকিউএল-এর সংস্করণ ১০ এবং তার থেকে পুরাতন গুলো উইন্ডোজের ৩২ বিট সংস্করণ গুলোতে উপলভ্য এবং পরীক্ষিত), ফ্রিবিএসডি, ওপেন বিএসডি , নেটবিএসডি, এআইএক্স, এইচপি-ইউএক্স, সোলারিস এবং ইউনিক্সওয়্যার। অফিসিয়ালভাবে পরীক্ষিত নয়: ড্রাগনফ্লাই বিএসডি, বিএসডি/ওএস, আইআরআইএক্স, ওপেনইন্ডিয়ানা , ওপেনসোলারিস, ওপেন সার্ভার এবং ট্রু৬৪ ইউনিক্স। অন্যান্য অধিকাংশ ইউনিক্স-সদৃশ সিস্টেমগুলিতেও কাজ করতে পারে; সর্বাধুনিকগুলোতে অবশ্যই করবে।  পোস্টগ্রেসকিউএল নীচের যে কোনও নির্দেশিকা সেট স্থাপত্যে (Instruction set architecture) কাজ করে: উইন্ডোজ এবং অন্যান্য অপারেটিং সিস্টেমে x86 এবং x86-64। এবং এই নির্দেশিকা সেট স্থাপত্যগুলো উইন্ডোজ ব্যতীত অন্যগুলিতে সমর্থিত: IA-64 Itanium, (এইচপি-ইউএক্সের জন্য বহিরাগত সমর্থন), পাওয়ারপিসি, পাওয়ারপিসি ৬৪,  S/390, S/390x, SPARC, SPARC 64, ARMv8-A (64-bit) এবং পুরানো রাসবেরিপাইতে ARMv6, MIPS, MIPSel, and PA-RISC। এটি অন্য আরও কিছু প্ল্যাটফর্মে কাজ করে (যদিও বহু বছর ধরে পরীক্ষা করা হয়নি, বিশেষত সর্বশেষ সংস্করণগুলোতে)।.   এসকিউএল উদাহরণ  কোনো টেবিল সংজ্ঞা ও ডাটাটাইপ পেতে :  \d shift_record;  কোনো তারিখ ডাটাটাইপ শর্তে প্রথম ২০টি রেকর্ড পেতে :  SELECT * FROM shift_record WHERE payroll_date_in::date = '2022-04-01' order by last_update_timestamp desc limit 20;;   আরও পড়ুন                     বহিঃসংযোগ          তথ্যসূত্র  বিষয়শ্রেণী:কুয়েরি ভাষা বিষয়শ্রেণী:ক্রস-প্ল্যাটফর্ম সফটওয়্যার
বুনিয়াদপুর মহাবিদ্যালয় টি দক্ষিণ দিনাজপুর জেলার  বুনিয়াদপুর শহরে অবস্থিত। এই কলেজ বা মহাবিদ্যালয়টি ২০০৭ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।  পঠন-পাঠনের বিষয়  বাংলা    ইংরাজি    ইতিহাস    শিক্ষা  রাষ্ট্রবিজ্ঞান     দর্শন  অনুমোদন বুনিয়াদপুর মহাবিদ্যালয়টি বিশ্ববিদ্যালয় মঞ্জুরি কমিশনের দ্বারা অনুমদিত। তথ্যসূত্র  বিষয়শ্রেণী:গৌড়বঙ্গ বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:পূর্বে উত্তরবঙ্গ বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:দক্ষিণ দিনাজপুর জেলার বিশ্ববিদ্যালয় ও মহাবিদ্যালয়
স্টেফানি রোপার হত্যাকাণ্ডে ফ্রস্টবার্গ স্টেট ইউনিভার্সিটির এক ছাত্র জড়িত ছিল। ১৯৮২ সালের ৩রা এপ্রিলে সে ২২ বছর বয়সী স্টেফানি রোপারকে অপহরণ করে। স্টেফানিকে বারবার নির্মমভাবে ধর্ষণ ও নির্যাতন করা হয়। তারপর সে তাকে গুলি করে হত্যা করে দেহ আংশিকভাবে ছিন্নভিন্ন করে। সবশেষে হত্যাকারী ছেলেটি তার শরীরে আগুন ধরিয়ে দেয়।   হত্যা  স্টেফানি রোপার তখন কলেজের ছুটি হওয়ার ফলে বাড়িতে অবস্থান করছিলেন। অপহরণের দিন সন্ধ্যায় তিনি এবং তার এক বান্ধবী ওয়েস্ট এন্ড ওয়াশিংটন, ডি.সি. বারে গিয়েছিলেন। তারপর গভীর রাতে তিন৮ বন্ধুদের সাথে একটি  থেকে ফিরছিলেন। মেরিল্যান্ডের ব্র্যান্ডিওয়াইনে তার বন্ধুকে নামিয়ে দেওয়ার পর স্টেফানি ক্রুমে তার নিজের বাড়ির দিকে এগিয়ে যায়, কিন্তু তার গাড়িটি একটি অন্ধকার গ্রামীণ রাস্তায় নষ্ট হয়ে পড়ে। তা দেখে দু'জন লোক থামে। কিন্তু সাহায্য করার পরিবর্তে বন্দুকের মুখে তাকে অপহরণ করে। জ্যাক রোনাল্ড জোন্স এবং জেরি লি বিটি এই দুই ব্যক্তি স্টেফানিকে অপহরণ করে সেন্ট মেরিজ কাউন্টির ওকভিলের একটি পরিত্যক্ত ঝুপড়িতে নিয়ে যায়। সেখানে তাকে বারবার নির্যাতন ও ধর্ষণ করা হয়। তখন একজন লোক অন্যজনকে নাম ধরে ডেকেছিল। স্টেফানি তার নাম জানার ফলে তারা ভয় পেয়ে তারা তাকে হত্যা করার সিদ্ধান্ত নিয়েছিল। স্টেফানি পালানোর জন্য বেশ কয়েকবার পেম চেষ্টা করেছিলেন এবং তার শেষ ধরার পরে, তার মাথার খুলি টি লগিং চেইন দিয়ে ভেঙে গিয়েছিল এবং তাকে গুলি করে হত্যা করা হয়েছিল। শনাক্তকরণে বাধা দেওয়ার জন্য, খুনিরা তার দেহ পুড়িয়ে দেয় এবং তার হাত কেটে ফেলে। যুবকটি অপরাধে তার অংশ নিয়ে বড়াই করার পর তাদের ধরা হয়েছিল।দুজনের বিরুদ্ধেই অপহরণ, ধর্ষণ এবং অপরাধমূলক হত্যার অভিযোগ আনা হয়েছিল। প্রাথমিক হত্যাকারী বাল্টিমোর কাউন্টিতে দোষী সাব্যস্ত হয় যখন তার সহ-আসামী অ্যান আরুন্ডেল কাউন্টিতে একই অভিযোগে দোষী সাব্যস্ত হয়। উভয় আদালত বারো বছর পর প্যারোলের যোগ্যতা সহ দুটি সমসাময়িক যাবজ্জীবন কারাদণ্ডের সাজা আরোপ করেছে   পারিবারিক প্রতিক্রিয়া  রোপার পরিবারকে বিচার পর্যবেক্ষণের সুযোগ দেওয়া হয়নি এবং শাস্তি দেওয়ার সময় তাদেরকে ভিকটিম ইমপ্যাক্ট স্টেটমেন্ট উপস্থাপন করার সুযোগ থেকে বঞ্চিত করা হয়েছিল। স্টেফানির মা রবার্টা রোপার নিহতদের অধিকারের কারণ গ্রহণ করেছেন, যার মধ্যে রয়েছে নিহতদের পরিবারের শাস্তি প্রদানের আগে আদালতে ভাষণ দেওয়ার অধিকার। তিনি সক্রিয়ভাবে অপরাধের শিকার এবং তাদের বেঁচে যাওয়া ব্যক্তিদের অধিকার এবং সহায়তা পরিষেবার পক্ষে লবি এবং উকিল। তিনি এবং তার স্বামী ভিনসেন্ট স্টেফানি রোপার কমিটি অ্যান্ড ফাউন্ডেশন, ইনকর্পোরেটেড গঠন করেন এবং তিনি ২০ বছর এর নির্বাহী পরিচালক হিসেবে দায়িত্ব পালন করেন। সংস্থাটি এখন মেরিল্যান্ড ক্রাইম ভিকটিমস রিসোর্স সেন্টার, ইনকর্পোরেটেড (এমসিভিআরসি) নামে পরিচিত। রবার্টা রোপার এই কারণগুলির জন্য তার জীবন উৎসর্গ করেছেন। তিনি এমসিভিআরসি পরিচালনা পর্ষদের সভাপতি হিসেবে দায়িত্ব পালন করেন এবং জাতীয় ভুক্তভোগীদের সাংবিধানিক সংশোধনী নেটওয়ার্কের সহ-সভাপতি হিসেবে দায়িত্ব পালন করেন।   ক্রাইম ভিকটিমস রাইটস অ্যাক্ট  ২০০৪ সালের ক্রাইম ভিকটিমস রাইটস অ্যাক্ট প্র‌ণয়ন করা হয়। এই আইনের পিছনে  স্টেফানি রোপারের পরিবারের অবদান ছিল। কারণ, তার পিতামাতাকে বিচার পর্যবেক্ষণের এবং  ভিকটিম ইমপ্যাক্ট স্টেটমেন্ট উপস্থাপন করার সুযোগ থেকে বঞ্চিত করা হয়েছিল। এর ফলে তাদের গৃহীত পদক্ষেপ এই আইন প্রণয়নে প্রভাব ফেলেছে। আইনটি ফেডারেল ফৌজদারি মামলায় ভুক্তভোগীদের বিভিন্ন অধিকার প্রদান করে।    তথ্যসূত্র     বিষয়শ্রেণী:খুনের শিকার নারী বিষয়শ্রেণী:নারীর প্রতি সহিংসতার ঘটনা বিষয়শ্রেণী:খুন হওয়া শিক্ষার্থী বিষয়শ্রেণী:মার্কিন খুনের শিকার